ai4bharat/Pralekha huggingface dataset:
وزیراعظم کا دفتر
وزیر اعظم نے گرمی کی لہر کے بندوبست اور مانسون کی تیاریوں کا جائزہ لینے کے لیے ایک اعلیٰ سطحی میٹنگ کی صدارت کی
گرمی کی لہر کی وجہ سے اور آگ لگنے کے واقعات میں جانی نقصان سے بچنے کے لیے تمام اقدامات کریں: وزیراعظم
آگ سے ہونے والے نقصان سے ملک کے جنگلات کو لاحق خطرے کو کم کرنے کے لیے جامع کوششوں کی ضرورت ہے: وزیراعظم
ریاستوں کو ’سیلاب کی تیاری کے منصوبے‘ تیار کرنے کا مشورہ
این ڈی آر ایف سیلاب سے متاثر ہونے والی ریاستوں میں تعیناتی کا منصوبہ تیار کرے گی
وزیر اعظم نے ساحلی علاقوں میں موسمی انتباہ کو بروقت پہنچانے سمیت احتیاطی تدابیر کی ہدایت کی
کمیونٹیز کی حساسیت کے لیے سوشل میڈیا کا فعال طور پر استعمال کریں: وزیراعظم
وزیر اعظم جناب نریندر مودی نے آج گرمی کی لہر کے بندوبست اور مانسون کی تیاریوں سے متعلق صورتحال کا جائزہ لیا۔
میٹنگ کے دوران، آئی ایم ڈی اور این ڈی ایم اے نے ملک بھر میں مارچ-مئی 2022 میں زیادہ درجہ حرارت برقرار رہنے کے بارے میں بتایا۔ ریاستوں اور مرکز کے زیر انتظام علاقوں کو ریاست، ضلع اور شہر کی سطح پر معیاری ردعمل کے طور پر ہیٹ ایکشن پلان تیار کرنے کا مشورہ دیا گیا ہے۔ جنوب مغربی مانسون کی تیاریوں کے بارے میں، تمام ریاستوں کو ’سیلاب کی تیاری کے منصوبے‘ تیار کرنے اور مناسب تیاری کے اقدامات کرنے کا مشورہ دیا گیا ہے۔ این ڈی آر ایف کو مشورہ دیا گیا ہے کہ وہ سیلاب سے متاثرہ ریاستوں میں اپنی تعیناتی کا منصوبہ تیار کرے۔ کمیونٹیز کی حساسیت کے لیے سوشل میڈیا کے فعال استعمال کو وسیع پیمانے پر اپنانا ہوگا۔
وزیر اعظم نے کہا کہ ہمیں گرمی کی لہر یا آتشزدگی کے واقعات سے ہونے والی اموات سے بچنے کے لیے تمام اقدامات کرنے کی ضرورت ہے ۔ انہوں نے مزید کہا کہ ایسے کسی بھی واقعے کے لیے ہمارا ردعمل کا وقت کم سے کم ہونا چاہیے۔
انہوں نے زور دیا کہ بڑھتے ہوئے درجہ حرارت کے پیش نظر مستقبل طور پر اسپتال کے فائر سیفٹی آڈٹ کی ضرورت ہے۔ وزیر اعظم نے آگ کے خطرات کے خلاف ملک کے متنوع جنگلاتی ماحولیاتی نظام میں جنگلات کے خطرے کو کافی حد تک کم کرنے، ممکنہ آگ کا بروقت پتہ لگانے اور فائر فائٹنگ کے لیے جنگلات کے عملے اور اداروں کی صلاحیتوں میں اضافہ کرنے اور آتش زدگی کے واقعات کے بعد بحالی کی رفتار کو تیز کرنے کی ضرورت کا ذکر کیا۔
وزیراعظم نے ہدایت کی کہ آئندہ مانسون کے پیش نظر پینے کے پانی کے معیار کی نگرانی کے انتظامات کو یقینی بنانے کی ضرورت ہے تاکہ آلودگی اور اس کے نتیجے میں پانی سے پیدا ہونے والی بیماریوں کے پھیلاؤ سے بچا جا سکے۔
میٹنگ میں مرکزی اور ریاستی ایجنسیوں کے درمیان موثر تال میل کی ضرورت کے بارے میں تبادلہ خیال کیا گیا تاکہ گرمی کی لہر اور آنے والے مانسون کے پیش نظر کسی بھی واقعے کے لیے تمام نظاموں کی تیاری کو یقینی بنایا جا سکے۔
میٹنگ میں وزیر اعظم کے پرنسپل سکریٹری، وزیر اعظم کے مشیر، کابینہ سکریٹری، وزارت داخلہ، صحت، جل شکتی کے سکریٹریز، ممبر این ڈی ایم اے، نیشنل ڈیزاسٹر مینجمنٹ اتھارٹی  اور ہندوستانی محکمہ موسمیات  کے ڈی جیز اور ڈی جی، این ڈی آر ایف شرکت کی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 5070
(
وزارت اطلاعات ونشریات
جدید ترین خدمات بڑے اسٹوڈیو کی بالا دستی کو ختم کردیں گی، البتہ وہ مقامی فلم سازی کی لاگت میں اضافہ کردیں گی:فلم ڈینئل کے ڈائریکٹر نیل آرڈن اُپلیو کا بیان
نئی دہلی،26؍نومبر،ڈنمارک کی فلم ڈینئل کے ڈائریکٹر نیل آرڈن اُپلیو نے آج گوا کے پنجی میں ہندوستان کے بین الاقوامی فلم فیسٹول 2019 میں میڈیا کے افراد سے بات چیت کے دوران کہا کہ جدید ترین خدمات ، بڑے اسٹوڈیو کی بالا دستی کو ختم کردیں گی، البتہ وہ مقامی فلم سازی کی لاگت میں اضافہ کردیں گی۔
جناب اُپلیو نے کہا کہ امریکی فلم سازی بڑے اسٹوڈیو کی دین ہے جب کہ یورپ فلم بنانے کے لئے ایک آزاد شکل اختیار کرتے ہیں۔ انہوں نے مزید کہا کہ ہندوستانی فلم ساز ی امریکی فلم سازی کی طرح ہے اور یہ لاس اینجلس میں فلم سازی کے ساتھ یورپ کے مقابلے تیزی سے رفتار پکڑے گی۔ یورپ کی فلمیں چھوٹے اسکیل پر فلمائی جاتی ہیں اور وہ میڈیم بجٹ کی فلمیں ہوتی ہیں اور کبھی کبھی فلم سازوں کو فنڈ حاصل کرنے کے لئے یورپی یونین حکومتوں پر انحصار کرنا پڑتا ہے۔
جناب نیل آرڈن اُپلیو نے کہا کہ میری فلم ڈینئل ایک نوجوان کے بارے میں سچی کہانی پر مبنی ہے ، جسے شام میں آئی ایس آئی ایس  نے پکڑ لیا تھا۔ میرے لئے واپس جانا بہت ہی مشکل تھا اور اس پر مبنی فلم شوٹ کرنا مشکل تھا۔ فلم ماسٹر فریمس زمرے کے تحت دکھائی گئی تھی ، جس میں بین الاقوامی سطح کے نامور ماسٹر فلم سازوں کی فیچر فلمیں دکھائی گئی تھیں۔
جناب اُپلیو نے کہا کہ امریکہ غیر ملکی فلموں کے لئے روایتی طور پر خراب مارکیٹ ہے ۔ انہوں نے مزید کہا کہ ان کی فلم وی شیل اور کم، ہندوستان میں ڈسٹی بیوٹ کی گئی تھی۔
جناب اپلیو نے مزید کہا کہ ڈسٹری بیوٹرس کے لئے غیر ملکی فلم خریدنا رسک سے کم نہیں ہے۔ یورپ کے فلم ساز چینی مارکیٹ تک پہنچنے کی کوشش کررہے ہیں۔انہوں نے کہا کہ ایوارڈس حوصلہ افزائی ضرور دیتے ہیں ، البتہ وہ بیرونی ملکوں میں فلم سازی میں داخل ہونے میں ہماری مدد کرتے ہیں۔
پریس کانفرنس میں اٹلی کی فلم ’روانڈا‘ کے ڈائریکٹر ریکارڈو سلویٹی بھی موجود تھے، جو فیسٹول میں آئی سی ایف ٹی - یونیسکو گاندھی فلم کے لئے مقابلے کی دوڑ میں ہیں ۔ انہوں نے کہا کہ ہماری فلم ایک سچی کہانی پر مبنی ہے ۔ یہ ایک افریقہ پر مبنی فلم ہے اور ہم نے اپنے ملک میں کافی مزاہمت کا سامنا کیا ۔ کم بجٹ کی وجہ سے ہم نے اٹلی میں اپنے گھر کے نزدیک شوٹنگ کی تھی۔ البتہ لوکیشن ویسا ہی تھا کہ روانڈا کے بہت سے لوگوں نے ، جنہوں نے شوٹنگ کے بارے میں جانکاری حاصل کی ، سوچا کہ ہم نے روانڈا میں ہی کہیں فلم شوٹ کی ہے۔ انہوں نے مزید کہا کہ سب سے مشکل حصہ اسکرین پلے کو اپنانے سے متعلق تھا۔ میں نے اس فلم میں تھیٹر اور فلم کے درمیان توازن برقرار رکھنے کی کوشش کی ہے۔ ہم نیٹ فلیکس پر اس فلم کو پیش کرنے کی کوشش کررہے ہیں اور آن لائن درخواستوں پر مبنی اسکریننگ کا بھی انتظام کررہے ہیں۔
فلم اسکینڈی نیوین سائلنس کے ڈائریکٹر ایرک پولوما بھی اس پریس کانفرنس میں موجود تھے۔ انہوں نے کہا کہ انہوں نے فلم سازی میں اشتراک کو ترجیح دی ہے۔ امیجز اور اینگلس کو درست کرنا ان کے لئے سب سے مشکل حصہ تھا ۔ وہ سمجھتے ہیں کہ لوگو کی شناخت کرنے کے لئے ایوارڈس اچھی چیز ہے اور مشرقی یورپ کی فلموں کے مایوس اور معمولی ہونے کی وجہ یہ ہے کہ ان کے موضوعات اور اسٹوری لائن جاندار نہیں ہوتی۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5375
(Visitor Counter : 70
سٹرک ٹرانسپورٹ اور شاہراہوں کی وزارت
ملک میں شاہراہوں کے پروجیکٹ
نئی دہلی، 16 مارچ /سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک تحریری جواب میں آ ج راجیہ سبھا کو بتایا کہ حکومت نے شمال مشرقی خطے میں ایس اے آر ڈی پی –این ای کے اسکیم ک تحت بڑےپیمانے پرسڑکوں کی ترقی کا پروگرام شروع کیا ہے۔ ایس اے آر ڈی پی –این ای  کے تحت 6418 کلو میٹر  کی 33750 کروڑ روپے کی تخمیناً سرمایہ کاری سے فروغ دینے کےلئےشناخت کی ہے۔ ان میں سے 3225 کلو میٹر سڑکیں تعمیر ہوچکی ہیں ۔ جبکہ 2155 کلو میٹر سڑکیں زیر تعمیر ہیں۔
انہوں نے مزید بتایا کہ سڑک ٹرانسپورٹ اور وزارت نے اتراکھنڈ میں چاردھام  کے لئے رابطے کو بہتر بنانے کا کام بھی شروع کردیا ہے۔ مذکورہ پروجیکٹ میں تخمیناً تقریباً 11700 کروڑ روپے کی لاگت سے قومی شاہراہوں کے تقریباً 889 کلو میٹر طویل سڑکوں کی تیاری /بہتر بنانے کے پروجیکٹ شامل ہیں۔88.1 کلومیٹر میں سے1.1 کلو میٹر سڑک بن کر تیار ہوچکی ہے جبکہ646 کلو میٹر طویل سڑک زیر تعمیر ہے۔
انہوں نے مزید کہا کہ وزارت نے قومی شاہراہوں کے نیٹ ورک کا تفصیلی جائزہ لیا ہے اور تخمیناً 535000 کروڑ روپے کے خرچ سے تقریباً 34800 کلو میٹر شاہراہوں  بھارت مالا پریوجنا کی مرحلہ ایک اسکیم کے لئے سرمایہ کاری کواپنی منظوری دے دی ہے۔اس اسکیم کے تحت اقتصادی راہ داری ، بین راہداری اور فیڈر سڑکوں کے فروغ ، نیشنل کوریڈور ایفی شیئنسی امپروومنٹ ،بارڈر اور انٹرنیشنل کنیکٹی ویٹی روٹس ، کوسٹل اور پورٹ کنیکٹی ویٹی روٹس اور ایکسپریس وے سمیت اہم شراہوں کی تیاری کا کام کیا جائےگا۔ فروری 2020 تک 10100 کلو میٹر طوریل سڑکوں کے کل 246 پروجیکٹوں کو منظوری دی گئی ہے۔مزید برآں مالی سال 20-2019 میں بھارت مالا پروجیکٹ کےتحت 1255 کلو میٹر سڑکوں کی تعمیر کی گئی ہے۔
۔۔۔۔۔۔۔۔۔۔۔
م ن ۔ش س۔ ج۔
U- 1243
(Visitor Counter : 74
وزارت سیاحت
”ایکو سرکٹ“ کی شناخت سودیش درشن اسکیم کے تحت 15 موضوعاتی سرکٹس میں سے ایک کے طور پر کی گئی ہے تاکہ ملک میں ماحولیاتی سیاحت کو فروغ دیا جا سکے: جناب جی۔ کشن ریڈی
سیاحت کی وزارت نے ماحولیاتی سیاحت کو اوڈیشہ سمیت ملک میں ترقی کے لیے ایک اہم سیاحتی شعبے کے طور پر شناخت کیا ہے۔
سیاحت کی وزارت نے اوڈیشہ سمیت ملک میں ماحولیاتی سیاحت کی ترقی اور فروغ کے لیے کئی اقدامات کیے ہیں، جن میں درج ذیل شامل ہیں:
 سیاحت کی وزارت نے ایکو ٹورزم اور پائیدار سیاحت پر ایک قومی حکمت عملی تیار کی ہے تاکہ ہندوستان کو ایکو/ پائیدار سیاحت اور ذمہ دار سیاحت کے لیے ایک ترجیحی عالمی مقام کے طور پر قائم کیا جا سکے۔
 وزارت سیاحت اقوام متحدہ کے ماحولیاتی پروگرام  اور ذمہ دار ٹورزم سوسائٹی آف انڈیا  کے ساتھ مل کر کام کرنے کے لیے اقدامات کرے گی تاکہ ایک دوسرے کے سیاحت کے شعبے میں پائیداری کے اقدامات کو فعال طور پر فروغ دیا جا سکے اور اس کی حمایت کی جا سکے۔
 وزارت نے سیاحت کی صنعت کے کلیدی حصوں جیسے رہائشی یونٹس اور ہندوستان کے سلسلے میں ٹور آپریٹروں کے لیے جامع پائیدار سیاحتی معیار  تیار کیا ہے اور اسے اپنایا ہے۔ یہ اوڈیشہ سمیت پورے ملک کے لیے لاگو ہے۔
 وزارت نے سودیش درشن اسکیم کے تحت 15 موضوعاتی سرکٹس میں سے ایک کے طور پر ”ایکو سرکٹ“ کی شناخت کی ہے، ملک میں ایکو ٹورزم کی ترقی کے امکانات پر غور کیا گیا ہے۔
وزیر سیاحت جناب جی کشن ریڈی نے آج راجیہ سبھا میں ایک سوال کے تحریری جواب میں یہ معلومات فراہم کی۔
وزارتِ تعلیم
بارہویں درجے کے امتحان اور پیشہ ورانہ کورسز میں داخلے کاامتحان منعقد کرنے پر بات چیت کے لئے ریاستوں؍مرکز کے زیر انتظام ریاستوں کے ساتھ کل ایک اعلیٰ سطحی میٹنگ کا انعقاد کیا جائے گا
مرکزی وزیر تعلیم نے امتحانات کے انعقاد کے تعلق سے تمام ریاستوں؍ مرکز کے زیر انتظام ریاستوں کو خط لکھا
مرکزی وزیر دفاع جناب راج ناتھ سنگھ میٹنگ کی صدارت کریں گے
بارہویں درجے کے امتحان اور کاروباری کورسز میں داخلے کا امتحان منعقد کرنے کے تعلق سے تجاویز پر بات چیت کے لئے کل تمام ریاستوں؍ مرکز کے زیر انتظام ریاستوں کے وزرائے تعلیم، تعلیمی سیکریٹریوں اور ریاستی ایجوکیشن بورڈ کے صدور اور دیگرمتعلقہ کے ساتھ ایک اعلیٰ سطحی ورچوئل میٹنگ بلائی گئی ہے۔
میٹنگ کی صدارت مرکزی وزیر دفاع جناب راج ناتھ سنگھ کریں گے۔میٹنگ میں مرکزی وزیر تعلیم جناب رمیش پوکھریال ‘نشنک’خواتین و اطفال کی ترقی کی مرکزی وزیر محترمہ اسمرتی زوبن ایرانی اور مرکزی وزیر اطلاعات نشریات جناب پرکاش جاوڈیکر بھی شریک رہیں گے۔
مرکزی وزیر تعلیم جناب رمیش پوکھریال نشنک نے ریاستوں؍مرکز کے زیرانتظام ریاستوں کو تحریرکردہ اپنے ایک خط میں کہا ہے کہ وزارت تعلیم کے محکمہ اسکول ایجوکیشن اینڈ لٹریسی اور سی بی ایس ای امتحانات کا انعقاد کرنے کے سلسلے میں طلباء اور اساتذہ کے تحفظ کو ذہن میں رکھتے ہوئے کسی متبادل کی تلاش کررہے ہیں۔ اعلیٰ تعلیم کا محکمہ بھی اعلیٰ تعلیم کے اداروں کے لئے امتحانات کی تاریخوں کو حتمی شکل دینے پر بات چیت کررہا ہے۔
خط میں ذکر کیا گیا ہے کہ کووڈ-19 وباء نے تعلیم کے شعبے ، خاص طورسے بورڈ امتحان اور داخلہ امتحان سمیت مختلف شعبوں کو متاثر کیا ہے۔ موجودہ صورتحال کو دیکھتے ہوئے تقریباً تمام ریاستی تعلیمی بورڈوں ، سی بی ایس ای اور آئی سی ایس سی نے اپنی بارہویں درجے کا امتحان 2021ء کو ملتوی کردیا ہے۔اسی طرح قومی تربیتی ایجنسی اور دیگر قومی امتحانات منعقد کرنےوالے اداروں نے بھی پیشہ ورانہ کورسز میں داخلے کے لئے ہونے والے داخلہ امتحانات کو ملتوی کردیا ہے۔
چونکہ بارہویں درجے کے امتحانات کے انعقاد سے پورے ملک میں ریاستی بورڈ امتحانات اور دیگر داخلہ امتحانات پر اثر پڑتا ہے۔ساتھ ہی اس ضمن میں طلباء کے درمیان پیدا ہونے والی غیر یقینی صورتحال کو کم کرنے کے لئے یہ ضروری ہے کہ مختلف ریاستی حکومتوں اور مرکز کے زیر انتظام ریاستوں کی انتظامیہ کی تجاویز کی بنیاد پر ملک بھر کے تمام طلباء کے مفاد میں بارہویں درجے کا سی بی ایس ای امتحان کے بارے میں غور کیا جائے۔
جناب پوکھریال نے ٹوئٹر کے توسط سے تمام متعلقہ لوگوں ، طلباء، سرپرستوں ، اساتذہ اور دیگر لوگوں سے بھی مشورے طلب کئے ہیں۔
بھارتی چناؤ کمیشن
کووڈ – 19 کے دوران عام انتخابات / ضمنی انتخابات کرانے کے لئے رہنما خطوط
نئی دلّی ،21 اگست / بھارت کے چناؤ کمیشن نے کووڈ – 19 کے دوران عام / ضمنی انتخابات کرانے کے لئے وسیع رہنما خطوط کو منظوری دی ہے۔ یہ رہنما خطوط https://eci.gov.in/files/file/12167-guidelines-forconduct-of-general-electionbye-election-during-covid-19/ پر دستیاب ہیں ۔
بھارت نے کووڈ – 19 کے آغاز کے بعد مرکزی وزارتِ داخلہ  نے وقتاً فوقتاً رہنما خطوط جاری کئے ہیں ۔ اپنے 29 جولائی ، 2020 ء کے تازہ سرکولر میں ایم ایچ اے نے جامع رہنما خطوط / ہدایات جاری کی ہیں ، جن پر پورے ملک میں عمل درآمد کیا جانا چاہیئے ۔ اسی طرح صحت و خاندانی بہبود کی وزارت نے بھی کووڈ – 19 کو پھیلنے سے روکنے کے لئے ڈِس انفیکشن اور سینی ٹائزیشن کے لئے ایس او پی جاری کئے ہیں ۔
اس سے پہلے ای سی آئی نے 17 جولائی ، 2020 ء کو قومی / ریاستی سیاسی پارٹیوں کے 31 جولائی ، 2020 ء تک ، اُن کے نظریات اور تجاویز طلب کی تھیں اور اس کے بعد سیاسی پارٹیوں کی درخواست پر اس میں 11 اگست تک ، 2020 ء تک کی توسیع کر دی تھی ۔ کمیشن نے مختلف سیاسی پارٹیوں اور ریاستوں / یو ٹی کے اعلیٰ انتخابی افسروں سے موصولہ ، اُن کے خیالات / تجاویز پر غور کیا ہے ۔
رہنما خطوط کی خصوصیات مندرجہ ذیل ہیں :
کمیشن نے نامزدگی کے وقت امید وار کے ساتھ آنے والے افراد اور گاڑیوں کی تعداد کے ضابطے پر نظر ثانی کی ہے ۔ اس نے نامزدگی کا فارم اور حلف نامہ آن لائن بھرنے کا بھی متبادل رکھا ہے ، جسے متعلقہ آر او کے سامنے پرنٹ لینے کے بعد داخل کیا جا سکتا ہے ۔ پہلی مرتبہ امید واروں کے پاس یہ متبادل ہو گا کہ وہ ضمانت کی رقم آن لائن جمع کر ا دیں ۔ کونٹنمنٹ سے متعلق رہنما خطوط کو دھیان میں رکھتے ہوئے کمیشن نے گھر گھر جاکر چناؤ مہم چلانے کے لئے افراد کی تعداد امید وار سمیت پانچ تک رکھی ہے ۔ عوامی میٹنگ اور روڈ شو مناسب ہدایات اور ایم ایچ اے / ریاست کی ہدایات کے تحت منعقد کئے جا سکیں گے ۔ چہرے کا ماسک / سینیٹائزر ، تھرمل اسکینر ، دستانے ، فیس شیلڈ اور پی پی ای کٹس کو انتخابی عمل کے دوران استعمال کیا جانا چاہیئے اور ایک دوسرے سے فاصلے کے ضابطے کو بھی بر قرار رکھا جائے گا ۔ تمام انتخابی افسران اور عملے کو دستانے فراہم کئے جائیں گے ۔ اس کے علاوہ ، ووٹروں کو ووٹر رجسٹر پر دستخط کرنے اور ای وی ایم کا بٹن دبانے کے لئے دستانے فراہم کئے جائیں گے ۔
متعلقہ ریاستوں / یو ٹی کے اعلیٰ انتخابی افسران کو ریاست / ضلع کی سطح پر جامع انتخابی منصوبہ بنانا ہو گا ، جس میں مقامی حالات کو دیکھتے ہوئے تمام رہنما خطوط اور احتیاطی اقدامات پر عمل کیا جائے گا ۔ یہ منصوبے متعلقہ ریاستوں / یو ٹی میں کووڈ – 19 کے لئے مجاز افسران کے ساتھ صلاح و مشورے سے تیار کئے جائیں گے ۔
۔۔۔۔۔۔۔۔۔۔۔۔۔۔۔

U. No. 4711
(Visitor Counter : 158
ریلوے کی وزارت
بھارتی ریلویز اور زیادہ خصوصی اضافی 40 ریل گاڑیاں 12 ستمبر 2020 سے شروع کرے گا
یہ ریل گاڑیاں 30 خصوصی راجدھانی انداز کی موجودہ ریل گاڑیوں کے علاوہ ہوں گی جو 12.5.2020 سے چلائی گئی تھیں اور 200 خصوصی ریل ایکسپریس گاڑیاں جو 1.6.2020 سے چلائی گئی تھیں 
ان ریل گاڑیوں کے لیے بکنگ 10 ستمبر 2020 سے شروع کی جائے گی ؛ یہ ریل گاڑیاں پوری طرح ریزروڈ ہوں گی
نئی دہلی، 05 ستمبر ، 2020 / ریلویز کی وزارت نے صحت اور خاندانی بہبود کی وزارت اور وزارت داخلہ کے ساتھ صلاح مشورے سے 12 ستمبر 2020 سے مزید خصوصی ریل گاڑیوں کی 40 جوڑیاں  چلانے کا فیصلہ کیا ہے۔ ان خصوصی ریل گاڑیوں کی 40 جوڑیوں کو ضمیمے میں دی گئی تفصیلات کے مطابق چلایا جائے گا ۔ان ریل گاڑیوں کی بکنگ 10 ستمبر 2020 سے شروع ہو جائے گی۔ یہ ریل گاڑیاں پوری طرح ریزروڈ ہوں گی۔
یہ ریل گاڑیاں راجدھانی انداز کی ان موجودہ 30 ریل گاڑیوں کے علاوہ ہوں گی جو 12.05.2020 سے چلائی گئی تھیں اور 200 خصوصی میل ایکسپریس ریل گاڑیوں کے علاوہ ہوں گی جو 01.06.2020 سے چلائی گئی تھیں ۔
قابل ذکر ہے کہ فی الحال بھارتی ریلویز راجدھانی انداز کی 30 خصوصی ریل گاڑیاں چلا رہا ہے جو 12.05.2020 سے شروع کی گئی تھیں اور 200 خصوصی میل ایکسپریس ریل گاڑیاں چلا رہا ہے جو 01.6.2020 کو شروع کی گئی تھیں ۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔06
U – 5130
(Visitor Counter : 174
وزیراعظم کا دفتر
امریکی کانگریس کے ایک وفد كی وزیر اعظم نریندر مودی سے ملاقات
وزیر اعظم نے ہند- امریکہ تعلقات کے لئے امریکی کانگریس کی مسلسل اور دو طرفہ تائید و حمایت کی ستائش كی
وزیر اعظم نے جون میں اپنے تاریخی ریاستی دورہ امریکہ کو یاد کیا جس کے دوران انہوں نے دوسری بار کانگریس سے خطاب کیا تھا
وزیر اعظم اور امریکی وفد نے مشترکہ جمہوری اقدار، قانون کی حکمرانی کے احترام اور عوام کے درمیان مضبوط تعلقات کو اجاگر کیا
ایوان نمائندگان کے آٹھ ارکان پر مشتمل امریکی کانگریس کے ایک وفد نے آج وزیر اعظم جناب نریندر مودی سے ملاقات کی۔
وفد میں انڈیا کاکس کے ڈیموکریٹک مشتركہ صدر رو کھنہ، انڈیا کاکس کے مشتركہ صدر ریپبلکن مائیک والٹز، کیٹ کیمک، ڈیبورا راس، جیسمین کروکٹ، رچ میک کارمک اور نمائندہ شری تھانیدار شامل تھے۔
ہندوستان میں وفد کا خیرمقدم کرتے ہوئے، وزیر اعظم نے ہندوستان-امریکہ تعلقات کے لئے امریکی کانگریس کی مستقل اور دو طرفہ حمایت کے لئے اپنی ستائش کی۔
وزیر اعظم نے صدر بائیڈن کی دعوت پر جون میں امریکہ کے اپنے تاریخی سرکاری دورے کو بڑے شوق سے یاد کیا جس کے دوران انہیں دوسری بار امریکی کانگریس کے مشترکہ اجلاس سے خطاب کرنے کا موقع ملا تھا۔
وزیر اعظم اور امریکی وفد نے اس بات كو اجاگر كیا کہ ہندوستان-امریکہ جامع عالمی حكمت انگیز ساجھے داری مشترکہ جمہوری اقدار، قانون کی حکمرانی کے احترام اور عوام سے عوام کے مضبوط تعلقات پر مبنی ہے۔
وزارات ثقافت
جناب پرہلاد پٹیل آزادی کا امرت مہوتسوکے آغاز میں کل سابرمتی آشرم سے وزیر اعظم کے ذریعہ روانہ کی جانے والی ڈانڈی پدیاترا کی قیادت کریں گے
نئی دہلی 11 مارچ 2021: ثقافت اور سیاحت کے مرکزی وزیر مملکت جناب پرہلاد سنگھ پٹیل12 مارچ 2021 کو سابرمتی آشرم، احمدآباد سے شروع ہونے والی پدیاترا کی قیادت کریں گے جو بھارت کی آزادی کے 75 برس مکمل ہونے کی یاد میں آزادی کا امرت مہوتسو کا آغاز ہوگا۔ وزیر اعظم نریندر مودی پدیاترا کو روانہ کریں گے۔ جناب پٹیل شروع کے 75 کلو میٹرتک 81 سماجی کارکنوں کے ہمراہ پدیاترا میں شامل ہوں گے اور اس کی قیادت کریں گے جو 16 مارچ کو گجرات کے ناڈیاڈ تک ہوگی۔ 1930 میں 12 مارچ کو گاندھی جی نے نمک قوانین کے خلاف 81 پدیاتریوں کے ہمراہ ڈانڈی مارچ شروع کی تھی۔
پدیاترا کے دوران وزیر ثقافت رات بسر کرنے کے طے شدہ مقام پر پدیاتریوں کے ساتھ رات گزاریں گے اور اگلے دن اسی جگہ سے پھر پدیاترا شروع ہوجائے گی۔ جناب پٹیل رات کے قیام کے مقام پر مقامی عوام سے ملیں گے۔12 مارچ کو سابترمتی سے شروع ہو کر یہ مارچ 16 مارچ کو ناڈیاڈ پہنچے گی۔ اسی طرح گجرات سے 81 نوجوانوں کا ایک گروپ بھی 12 مارچ کو سابرمتی سے پدیاترا شروع کرے گا اور یہ پدیاتری ڈانڈی تک جائیں گے۔
وزیراعظم کا دفتر
وزیراعظم نے معروف سنتوراستاد پنڈت شیوکمارشرما کی رحلت پرتعزیت کی
وزیراعظم ، جناب نریندرمودی نے معروف سنتوراستاد پنڈت شیوکمارشرما کی وفات پر گہرے رنج وغم کا اظہارکیاہے ۔
ایک ٹویٹ میں وزیراعظم نے کہا :
‘‘ پنڈت شیوکمارشرما کی رحلت کے سبب ہماری ثقافتی دنیا نے بہت کچھ کھودیاہے ۔ انھوں نے سنتورکو عالمی سطح پر مقبول بنا دیا۔ان کی موسیقی آنے والی نسلوں کو مسحورکرتی رہے گی ۔ مجھے ان کے ساتھ کی گئی اپنی بات چیت کو یاد کرکے مسرت ہوتی ہے ۔ان کے اہل خانہ اورمداحوں سے تعزیت ۔اوم شانتی ۔’’
بہت چھوٹی، چھوٹی اور درمیانی صنعتوں کی وزارت
سولر چرخا مشن کے تحت دست کاروں کے لئے سبسڈی
نئیدہلی، 05مارچ 2020، بہت چھوٹی، چھوٹی اور درمیانے درجے کی صنعتوں کے وزیر جناب نتن گڈکری نے ایک سوال کے تحریری جواب میں آج لوک سبھا کو بتایا کہ مشن سولر چرخا اسکیم، صنعتوں پر مبنی اسکیم ہے۔ اس میں ’’سولر چرخا کلسٹر‘‘ کے قیام پر زور دیا گیا ہے۔ اس کلسٹر میں 200 سے 2042 استفادہ کنندہ  شامل ہوں گے۔ ہر ایک تارکش  کو 10۔10 اسپنڈلر کے دو چرخے دیئے جائیں گے۔
اسکیم کے حصے کے طور پر کسی قسم کی سبسڈی نہیں دی جاتی ہے تاہم تقریباً 38625 کروڑ روپے لاگت کی کل سرمایہ کاری سے مکمل شمسی چرخا کلسٹر بنانے والی ایجنسی کے فروغ نیز چرخوں اور ہتھ کرگھے کی خریداری ے لئے 9.60 کروڑ روپے تک کی سبسڈی دی جاتی ہے۔
بہار کے نوادہ ضلع کے کھنڈوا ضلع میں تجربہ کی بنیاد پر قائم پروجیکٹ کی کامیابی کی بنیاد پر جس سے تقریباً 1180 دستکاروں کو فائدہ پہنچا تھا، حکومت ہند نے ایسے 50 کلسٹروں کے قیام کو اپنی منظوری دے دی ہے۔ اظہار دلچسپی  پر مبنی اسکیم کے حصہ کے طور پر کل مشن سولر چرخا کے تحت کل 10 تجاویز کو منظوری دی گئی ہے جس سے تقریباً 13784 دست کاروں / کارکنوں کو فائدہ پہنچنے کی امید ہے۔ وہ ریاستیں جہاں کے لئے سولر چرخا کلسٹر کو منظوری دی گئی ہے، وہ حسب ذیل ہیں:
|
|
ریاست
|
|
سبسڈی کی رقم 
|
|
شمسی چرخا کلسٹروں کی تعداد
|
|
استفادہ کندگان کی تعداد
|
|
چھتیس گڑھ
|
|
578.49
|
|
1
|
|
1200
|
|
گجرات
|
|
405.45
|
|
1
|
|
1000
|
|
کرناٹک
|
|
1920.49
|
|
2
|
|
4042
|
|
مہاراشٹر
|
|
1336.76
|
|
2
|
|
2742
|
|
اوڈیشہ
|
|
676.25
|
|
1
|
|
1400
|
|
راجستھان
|
|
959.95
|
|
1
|
|
2000
|
|
اترپردیش
|
|
754.26
|
|
2
|
|
1400
|
|
میزان
|
|
6631.65
|
|
10
|
|
13784
یہ سمشی چرخے، شمسی توانائی کو استعمال میں لاکر چلائے جائیں گے۔ شمسی توانائی ، قابل احتیا توانائی ہے۔ اس سے ہری معیشت کو فروغ دینے میں مدد ملے گی کیونکہ یہ ایک ماحولیات دوست پروگرام ہے۔ اس سے دست کاروں کے لئے روزگار کے پائیدار مواقع بھی پیدا ہوں گے۔
۔۔۔۔۔۔۔۔۔۔۔
م ن۔ش س۔ن ا۔
1072U-
(Visitor Counter : 73
کابینہ
بھارت اور برازیل کے مابین بائیوٹکنالوجی کےمعاہدے پر مفاہمتی عرضداشت کو کابینہ کی منظوری
نئی دہلی ،15؍اپریل :وزیراعظم ، جناب نریندرمودی کی قیادت میں ہونے والے مرکزی کابینہ کو اجلاس کو ہندوستان اوربرازیل کے درمیان مئی ،2018 میں طے پانے والی ایک مفاہمتی عرضداشت سے واقف کرایاگیااوراس پردستخط کئے جانے کے بارے میں بتایاگیا۔
اس مفاہمتی عرضداشت پردستخط کئے جانے کا مقصد ہندوستان اوربرازیل کے درمیان سائنس اورتکنالوجی کی سفارت کاری میں جدت طرازی کے لئے شراکت داری کے مستقبل کے ایجنڈے کومستحکم کرنا تاکہ بائیوٹکنالوجی کی تعلیم ، تربیت اور تحقیق کے میدانوں میں ٹھوس حکمت عملی مرتب کی جاسکے ۔
اس مفاہمتی عرضداشت کے تحت درج ذیل شعبوں میں شراکت داری کے وسیع ترمیدان حسب ذیل ہیں :
بائیومیڈیسین اینڈ ہیلتھ ، خصوصاًمصنوعات پر مبنی بائیوٹیک
زرعی افزائش کے طریقے
حیاتیاتی ایندھن اور حیاتیاتی توانائی
نینوٹکنالوجی اور بائیوانسٹرومنٹیشن
بائیوڈائیورسٹی اورٹیکسونامی
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 203کروڑ 45 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 2کروڑسے 27 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,03,45,65,325
|
|
دستیاب خوراک
|
|
2,27,79,350
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 203کروڑ 45 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 2کروڑ 27 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
صدر جمہوریہ کا سکریٹریٹ
اطالوی وزیراعظم کی صدر جمہوریہ سے ملاقات
اطالوی وزیر اعظم محترمہ جارجیا میلونی نے آج  راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
ہندوستان کے پہلے دورے پر اطالوی وزیر اعظم کا خیرمقدم کرتے ہوئے صدر جمہوریہ نے کہا کہ وہ ایک جواں سال اور پراعتماد خاتون کو اٹلی کی قیادت کرتے ہوئے دیکھ کر خوش ہیں۔ انہوں نے کہا کہ محترمہ میلونی نہ صرف اٹلی کی پہلی خاتون وزیر اعظم ہیں بلکہ اپنے ملک کی اب تک کی سب سے کم عمر وزیر اعظم بھی ہیں۔
صدر جمہوریہ نے کہا کہ ہندوستان اور اٹلی کے درمیان بہترین دوستانہ تعلقات ہیں۔ جدید اور بالغ جمہوریتوں کے طور پر، ہندوستان اور اٹلی قانون کی حکمرانی، انسانی حقوق کے احترام اور جامع ترقی کی بنیاد پر اقتصادی ترقی حاصل کرنے کے لیے پرعزم ہیں۔ انہوں نے یقین ظاہر کیا کہ یہ دورہ ہندوستان اور اٹلی کے باہمی تعلقات کو از سر نو تقویت بخشے گا۔
صدر جمہوریہ نے کہا کہ اٹلی ہندوستان کے بڑے اقتصادی شراکت داروں میں سے ایک ہے۔ انہوں نے کہا کہ صاف توانائی، سائنس اور ٹیکنالوجی، ڈبہ بند خوراک اور بنیادی ڈھانچے جیسے شعبوں میں ہندوستان اور اٹلی کے درمیان شراکت داری ترقی کر رہی ہے۔ انہوں نے اطالوی کمپنیوں کو ہندوستان میں موجود مواقع کا بہترین استعمال کرنے کی دعوت دی۔
صدر جمہوریہ نے کہا کہ ہندوستان کی زیر صدارت جی-20 اور اٹلی کی زیر صدارت ہونے والے جی -7اجلاس کے تحت، ہندوستان اور اٹلی کے درمیان صحت کی دیکھ بھال، موسمیاتی تبدیلی اور ڈیجیٹل ٹکنالوجی جیسے باہمی دلچسپی کے جیسے کہ میں مل کر کام کرنے کے امکانات ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
2256
(Visitor Counter : 74
نائب صدر جمہوریہ ہند کا سکریٹریٹ
راجیہ سبھا کے چیئرمین کے ذریعہ آج ایوان بالا میں خواتین مکے بازوں کی عزت افزائی
راجیہ سبھا میں آج محترم نائب صدر جمہوریہ کے بیان کا مکمل متن درج ذیل ہے:
’’محترم اراکین، یہ ہم سب کے لیے لمحہ فخریہ ہے کہ ہماری خواتین مکے بازوں نے 15 مارچ سے 26 مارچ 2023 کے دوران نئی دہلی میں منعقدہ عالمی خواتین مکے بازی چیمپئن شپ میں 4 طلائی تمغے جیت کر تاریخ رقم کی ہے۔‘‘
نکہت زریں، لولینا بورگوہین، نیتو گھنگھس اور سویٹی بورا کو ہماری جانب سے تہہ دل سے مبارکباد۔
ان کی یہ شاندار حصولیابیاں ملک کے نوجوانوں کے لیے ترغیب کا وسیلہ ثابت ہوں گی اور ملک کے مستقبل کو نئی بلندیوں سے ہمکنار کریں گی۔ آپ کی محنت شاقہ اور قوت ارادی نے ایک مرتبہ پھر یہ بات ثابت کر دی ہے کہ یہ صدی ’’ناری شکتی‘‘ کے لیے وقف ہے۔
محترم اراکین، یہ بات ازحد باعث مسرت ہے کہ ہماری ناری شکتی نے اپنے گولڈن فِسٹ سے اسے ممکن بنایا ہے، مدمقابل کی ہوا نکال دی ہے۔
ان کی یہ شاندار حصولیابیاں کھیلوں اور ایتھلیٹکس میں ہماری مسلسل متاثر کن موجودگی کو بھی ظاہر کرتی ہیں۔ میں ایوان اور اپنی جانب سے اہل وطن کی خوشی کا اظہار کرتا ہوں اور آپ کے تابناک مستقبل کے لیے مبارکباد پیش کرتا ہوں۔
آپ کے کوچ اور آپ کی اس کامیابی میں تعاون دینے والے تمام افراد کو بہت بہت مبارکباد۔‘‘